CELEX: 32021R0407
Language: el
Date: 2020-11-03 00:00:00
Title: Κατ’ εξουσιοδότηση κανονισμός (ΕΕ) 2021/407 της Επιτροπής της 3ης Νοεμβρίου 2020 για την τροποποίηση του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου με σκοπό την καταχώριση του κιτρικού οξέος ως δραστικής ουσίας στο παράρτημα I του εν λόγω κανονισμού (Κείμενο που παρουσιάζει ενδιαφέρον για τον ΕΟΧ)

9.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 81/15
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/407 ΤΗΣ ΕΠΙΤΡΟΠΗΣ
         της 3ης Νοεμβρίου 2020
         για την τροποποίηση του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου με σκοπό την καταχώριση του κιτρικού οξέος ως δραστικής ουσίας στο παράρτημα I του εν λόγω κανονισμού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 28 παράγραφος 1.
         Εκτιμώντας τα ακόλουθα:
         
                     (1)
                  
                  
                     Το κιτρικό οξύ αξιολογήθηκε ως υπάρχουσα δραστική ουσία στο πλαίσιο του προγράμματος επανεξέτασης που προβλέπεται στο άρθρο 89 παράγραφος 1 του κανονισμού (ΕΕ) αριθ. 528/2012, το οποίο θεσπίστηκε με τον κατ’ εξουσιοδότηση κανονισμό (ΕΕ) αριθ. 1062/2014 της Επιτροπής (2).
                  
               
                     (2)
                  
                  
                     Σύμφωνα με το άρθρο 7 παράγραφος 2 του κατ’ εξουσιοδότηση κανονισμού (ΕΕ) αριθ. 1062/2014, η γνώμη του Ευρωπαϊκού Οργανισμού Χημικών Προϊόντων (στο εξής: Οργανισμός) διατυπώθηκε στις 16 Φεβρουαρίου 2016 από την επιτροπή βιοκτόνων (3), αφού ελήφθησαν υπόψη τα συμπεράσματα της αρμόδιας αρχής αξιολόγησης. Η εν λόγω γνώμη κατέληξε στο συμπέρασμα ότι τα βιοκτόνα του τύπου προϊόντων 2 που περιέχουν κιτρικό οξύ μπορεί να αναμένεται ότι πληρούν τις απαιτήσεις του άρθρου 5 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (4), οι οποίες ήταν οι απαιτήσεις που ίσχυαν για την εξέταση της αίτησης για την έγκριση του κιτρικού οξέος σύμφωνα με το άρθρο 90 παράγραφος 2 του κανονισμού (ΕΕ) αριθ. 528/2012.
                  
               
                     (3)
                  
                  
                     Ως εκ τούτου, το κιτρικό οξύ εγκρίθηκε ως δραστική ουσία για χρήση σε βιοκτόνα του τύπου προϊόντων 2 με τον εκτελεστικό κανονισμό (ΕΕ) 2016/1938 της Επιτροπής (5).
                  
               
                     (4)
                  
                  
                     Στη γνώμη του ο Οργανισμός κατέληξε επίσης στο συμπέρασμα ότι το κιτρικό οξύ δεν προκαλεί ανησυχία και είναι επιλέξιμο για καταχώριση στο παράρτημα I του κανονισμού (ΕΕ) αριθ. 528/2012.
                  
               
                     (5)
                  
                  
                     Συνεπώς, λαμβανομένης υπόψη της γνώμης του Οργανισμού, είναι σκόπιμο να καταχωριστεί το κιτρικό οξύ στο παράρτημα I του κανονισμού (ΕΕ) αριθ. 528/2012. Δεδομένου ότι το κιτρικό οξύ αξιολογήθηκε βάσει φακέλου δραστικής ουσίας που πληροί τις απαιτήσεις του άρθρου 11 παράγραφος 1 της οδηγίας 98/8/ΕΚ, το κιτρικό οξύ θα πρέπει να συμπεριληφθεί στην κατηγορία 6 του παραρτήματος I του εν λόγω κανονισμού,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΕ) αριθ. 528/2012 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Νοεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 167 της 27.6.2012, σ. 1.
         
            (2)  Κατ’ εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).
         
            (3)  Γνωμοδότηση της επιτροπής βιοκτόνων σχετικά με την αίτηση έγκρισης της δραστικής ουσίας: κιτρικό οξύ, τύπος προϊόντος: 2, ECHA/BPC/088/2016, που εκδόθηκε στις 16 Φεβρουαρίου 2016.
         
            (4)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
         
            (5)  Εκτελεστικός κανονισμός (ΕΕ) 2016/1938 της Επιτροπής, της 4ης Νοεμβρίου 2016, για την έγκριση του κιτρικού οξέος ως υπάρχουσας δραστικής ουσίας για χρήση σε βιοκτόνα του τύπου προϊόντων 2 (ΕΕ L 299 της 5.11.2016, σ. 54).
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΕ) αριθ. 528/2012, στην κατηγορία 6 του καταλόγου δραστικών ουσιών που αναφέρονται στο άρθρο 25 στοιχείο α), προστίθεται η ακόλουθη καταχώριση:
            
                        
                           Αριθμός ΕΚ
                        
                     
                     
                        
                           Ονομασία/ομάδα
                        
                     
                     
                        
                           Περιορισμός
                        
                     
                     
                        
                           Παρατήρηση
                        
                     
                  
                        «201-069-1
                     
                     
                        Κιτρικό οξύ
                     
                     
                        Ελάχιστος βαθμός καθαρότητας της δραστικής ουσίας (*1): 995 g/kg
                     
                     
                        αριθ. CAS 77-92-9
                     
                  
               (*1)  Η καθαρότητα που αναφέρεται στη στήλη αυτή είναι ο ελάχιστος βαθμός καθαρότητας της αξιολογηθείσας δραστικής ουσίας. Η δραστική ουσία στο προϊόν που τίθεται σε κυκλοφορία στην αγορά μπορεί να είναι ίσης ή διαφορετικής καθαρότητας, αν έχει αποδειχθεί ότι είναι τεχνικά ισοδύναμη με την αξιολογηθείσα δραστική ουσία.».